Равноденствия
Повечето хора познават пролетното и есенното равноденствие като календарни дати, означаващи началото на настъпването на пролетта и есента в северното полукълбо, съответно. Знаете ли, че равноденствията също са позиции в небето?
Небесният екватор и еклиптиката са два големи кръга на небесната сфера, разположени под ъгъл 23,5 градуса. Двете точки, в които се пресичат, се наричат равноденствия. Пролетното равноденствие има координати RA=0.0 часа, Dec=0.0 градуса. Есенното равноденствие има координати RA=12.0 часа, Dec=0.0 градуса.
Равноденствията са важни за отбелязване на сезоните. Поради фактът, че те са разположени на еклиптиката, всяка година Слънцето преминава през всяко равноденствие. Когато Слънцето преминава през пролетното равноденствие (обикновено на 21 март), пресича небесния екватор от юг на север, което означава края на зимата за северното полукълбо. По същия начин, когато Слънцето преминава през есенното равноденствие (обикновено на 21 септември), то пресича небесния екватор от север на юг и означава края на зимата за южното полукълбо.